[{"text_idx": "#000001", "text": "Leave this field empty if you\u2019re human:"}, {"text_idx": "#000002", "text": "Adeiladu pontydd, helpu natur, gwella tirweddau"}, {"text_idx": "#000004", "text": "Astudiaeth Achos o reoli pori"}, {"text_idx": "#000006", "text": "Sefydlwyd PAPYM yn 2008 ac mae wedi cyflwyno a chefnogi pori ar 16 o safleoedd ledled Ynys Mo\u0302n, ar gyfanswm o fwy na 300 o hectarau. Gallwn helpu ffermwyr, sefydliadau a pherchnogion tir i sefydlu pori cynaliadwy ar safleoedd sydd a\u0302 chyfoeth o fywyd gwyllt ar Ynys Mo\u0302n."}, {"text_idx": "#000007", "text": "Mae cynnyrch o safleoedd sydd a\u0302 chyfoeth o fywyd gwyllt yn cael ei werthu dan safon ansawdd PAPYM i farchnadoedd lleol ac yn Llundain. Cefnogir ffermwyr a chynhyrchwyr drwy gynllun marchnata PAPYM o\u2019r cae i\u2019r pla\u0302t. Mae\u2019r cynnyrch yn cael ei eni a\u2019i fagu ar y fferm, mae\u2019n pori er budd bywyd gwyllt, yn cael porthiant o ffynhonnell leol ac yn cael ei baratoi ar gyfer ei werthu ar yr ynys."}, {"text_idx": "#000008", "text": "Mae dau nod i weithio a\u0302\u2019r gymuned. Y cyntaf yw annog cymunedau lleol ac ymwelwyr i ymddiddori ym mywyd gwyllt tirluniau ffermio Ynys Mo\u0302n ac annog ymwneud gweithredol a\u0302 hwy. Yr ail yw addysgu\u2019r cyhoedd am arferion ffermio. Gall hyn helpu i ddatrys problemau posib, fel gwrthdaro rhwng pobl a da byw, ac mae\u2019n arwain at well dealltwriaeth a mwynhad o gefn gwlad."}, {"text_idx": "#000010", "text": "Mae\u2019r bartneriaeth yn credu bod sicrhau manteision economaidd i berchnogion tir yn hanfodol i sicrhau rheolaeth barhaus ar dir ymylol er lles bywyd gwyllt."}, {"text_idx": "#000011", "text": "Datblygu cynllun marchnata cynnyrch a brandio cynnyrch lleol\nHyfforddiant sgiliau mewn gwaith cigydd, hylendid a marchnata, gan roi cyfle i ffermwyr farchnata eu stoc yn fwy effeithlon.\nDatblygu gwely rhostir fel opsiwn rhatach na gwellt ar gyfer da byw dan do. Mae\u2019r deunydd yn gynnyrch rheoli rhostir a gellir ei ddefnyddio fel tail ar o\u0302l ei ddefnyddio.\nAdfer tir sy\u2019n cael ei danreoli i ddod yn rhan o\u2019r system ffermio\nPrydlesu da byw i annog ffermwyr i roi cynnig ar stoc newydd cyn ymrwymo i\u2019r prynu"}, {"text_idx": "#000012", "text": "Mae partneriaeth PAPYM wedi sicrhau gwelliannau ar y tir sydd o fudd i fywyd gwyllt, i reoli dw\u0302r, i\u2019r seilwaith gwledig ac i fynediad i\u2019r cyhoedd."}, {"text_idx": "#000013", "text": "Pori wedi\u2019i sefydlu neu ei wella ar 843 hectar o gynefinoedd sydd a\u0302 chyfoeth o fywyd gwyllt\nGosod corlannau, cafnau dw\u0302r, ffensys a phontydd stoc yn eu lle, i ganiata\u0301u rheolaeth tymor hir ar safleoedd\nManteision hamdden a thwristiaeth drwy wella\u2019r rheolaeth ar lethrau\u2019r arfordir a Llwybr Arfordir Cymru\nRheoli 14 safle tir gwlyb, gan helpu i gynnal llif ac ansawdd y dw\u0302r\nCreu 7 pwll ar bedair fferm\n45 hectar o reoli prysgwydd a rhedyn yn fecanyddol ac 82 hectar o reoli pabwyr cyn gwella\u2019r pori\nSefydlu cynllun pori a fugeilir yn fanwl ar rostir 200 hectar"}]